530.02 REGOLAMENTI DWAR IL-KONVERŻJONI TA’ UNJONI ĊIVILI FI ŻWIEĠ L-AVVIŻ LEGALI 382 tal-2017. L-AVVIŻ LEGALI 382 tal-2017. 1. Titolu. It-titolu ta’ dawn ir-regolamenti huwa ir-Regolamenti dwar il-Konverżjoni ta’ Unjoni Ċivili fi Żwieġ. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra: " Att " tfisser l-Att dwar l-Unjonijiet Ċivili; " konverżjoni " tfisser konverżjoni ta’ unjoni ċivili fiżwieġ skont l-artikolu 11 tal-Att u d-dispożizzjonijiet ta’ dawn ir-regolamenti; " Reġistratur " għandu jkollha l-istess tifsira kif mogħti lilha fl-Att dwar iż-Żwieġ, u għall-fini ta’ dawn ir-regolamenti, tinkludi wkoll Rappreżentant Diplomatiku jew Konsulari għal Malta; "unjoni ċivili " tfisser għal unjonijiet ċivili magħmula u rreġistrati skont l-Att. 3. (1) S]ab f’unjoni ċivili li jixtiequ jikkonvertu l-unjoni ċivili tagħhom fi żwieġ għandhom jagħmlu appuntament mar-Reġistratur fl-uffiċċju tar-Reġistru Pubbliku Malta: Iżda sħab f’unjoni ċivili li ma jkunux qiegħd in residenti f’Malta jistgħu jikkonvertu l-unjoni ċivili tagħhom fiżwieġ f’kwalunkwe Rappreżentanza Diplomatika jew Konsulari għal Malta. (2) Dan li ġej huwa meħtieġ għal konverżjoni ta’ unjoni ċivili fiżwieġ: - (a) dikjarazzjoni maħlufa ta’ konverżjoni iffirmata miż-żewġ partijiet quddiem ir-Reġistratur, skont ir-regolament 4; (b) il-preżentazzjoni ta’ dokumenti validi ta’ identifikazzjoni; (ċ) kopja legali tal-att tal-unjoni ċivili li ser jiġi konvertit; (d) il-ħlas ta’ drittijiet għal konverżjoni. (3) Hekk kif ir-Reġistratur ikun sodisfatt li r-rekwiżiti kollha għall-konverżjoni ġew osservati, ir-Reġistratur għandu jagħmel annotazzjoni fuq l-att tal-unjoni ċivili li jindika li din l-unjoni ċivi li tkun ġiet hekk legalment konvertita fiżwieġ. (4) Ir-Reġistratur għandu imbagħad joħroġ att taż-żwieġ, liema att għandu jiġi datat bid-data li fiha l-unjoni ċiviliġiet fis-seħħ, u r-Reġistratur għandu jagħmel annotazzjoni fuq l-att taż-żwieġ li jindika li dan l-Att huwa r-riżultat ta’ konverżjoni. 4. Dikjarazzjoni maħlufa sabiex jintalab li ssir il-konverżjoni. (1) Għandu jkun hemm formola, intitolata ‘Dikjarazzjoni Maħlufa ta’ Konverżjoni minn Unjoni Ċivili għal Żwieġ’, li għandha tkun il-formola użata għall-konverżjonijiet għal finijiet tal-artikolu 11 tal-Att u d-dispożizzjonijiet ta’ dawn ir-regolamenti, u għandha tkun fil-forma kif provdut fl-Iskeda annessa ma’ dawn ir-regolamenti. (2) Id-dikjarazzjoni ta’ konverżjoni minn Unjoni Ċivili għal Żwieġ għandha tiġi magħmula taħt ġurament, u iffirmata minn kull wieħed mill-partijiet fil-preżenza tar-Reġistratur, fejn jiddikjaraw li, l-informazzjoni kollha mogħtija għall-finijiet tal-konverżjoni hija veritiera.